Johnny Depp se Lily pronk op Britse Vogue | SARIE
FOTO Instagram / @lilyrosedepp
Op 17-jarige ouderdom is sy nie net die gesig van die mode- en skoonheidshuis Chanel se Chanel No.5 L'Eau nie, maar speel ook al in rolprente saam met groot name soos Oscar-wenner Natalie Portman. Ja, die Hollywood-akteur Johnny Depp se dogter, Lily Rose Depp, is vinnig besig om 'n ster te word.
Nou pronk sy op die voorblad van die Britse Vogue. En Lily is nie bang om te sê wat sy dink nie. In dié onderhoud praat sy veral oor die gebruik van sosiale media.
"Ek hou nie daarvan om te veel van myself bekend te maak nie. Mense wil altyd meer hê wanneer jy hul toelaat om 'n gedeelte van jou lewe te sien."
A photo posted by British Vogue (@britishvogue) on Oct 29, 2016 at 1:23am PDT
Haar pa, Johnny, en ma, Vanessa Paradis, was 'n paartjie tussen 1998 en 2012. Sy het 'n jonger boetie, John Christopher.
Lily is te sien in die 1930's-geïnspireerde Planetarium. Sy speel die jonger suster van die Oscar-bekroonde Natalie Portman se karakter.